

























PRÍLOHA I

SÚHRN CHARAKTERISTICKÝCH VLASTNOSTÍ LIEKU
[bookmark: _Hlk153357303]

1.	NÁZOV LIEKU

Emblaveo 1,5 g/0,5 g prášok na koncentrát na infúzny roztok


[bookmark: _Hlk87439592]2.	KVALITATÍVNE A KVANTITATÍVNE ZLOŽENIE

Každá injekčná liekovka obsahuje 1,5 g aztreonamu a sodnú soľ avibaktamu zodpovedajúcu 0,5 g avibaktamu.

Po rekonštitúcii 1 ml roztoku obsahuje 131,2 mg aztreonamu a 43,7 mg avibaktamu (pozri časť 6.6).

Pomocná látka so známym účinkom:

Emblaveo obsahuje približne 44,6 mg sodíka na injekčnú liekovku.

Úplný zoznam pomocných látok, pozri časť 6.1.


[bookmark: _Hlk87439601]3.	LIEKOVÁ FORMA

Prášok na koncentrát na infúzny roztok (prášok na koncentrát).

Biely až svetložltý lyofilizát.


4.	KLINICKÉ ÚDAJE

4.1	Terapeutické indikácie

Emblaveo je indikovaný dospelým pacientom na liečbu nasledovných infekcií (pozri časti 4.4 a 5.1):
· komplikovaná intraabdominálna infekcia (cIAI; complicated intra-abdominal infection),
· nozokomiálna pneumónia (HAP; hospital-acquired pneumonia) vrátane ventilátorovej pneumónie (VAP; ventilator-associated pneumonia), 
· komplikovaná infekcia močových ciest (cUTI; complicated urinary tract infection) vrátane pyelonefritídy.

Emblaveo je indikovaný dospelým pacientom s obmedzenými možnosťami liečby aj na liečbu infekcií spôsobených aeróbnymi gramnegatívnymi organizmami (pozri časti 4.2, 4.4 a 5.1).

Majú sa brať do úvahy oficiálne usmernenia o vhodnom používaní antibakteriálnych látok.

4.2	Dávkovanie a spôsob podávania

Odporúča sa, aby sa Emblaveo používal na liečbu infekcií spôsobených aeróbnymi gramnegatívnymi organizmami u dospelých pacientov s obmedzenými možnosťami liečby len po konzultácii s lekárom, ktorý má zodpovedajúce skúsenosti s manažmentom infekčných ochorení.

Dávkovanie

Dávka u dospelých s odhadovaným klírensom kreatinínu (CrCl) > 50 ml/min
Tabuľka 1 uvádza odporúčanú intravenóznu dávku pre pacientov s klírensom kreatinínu (CrCl) > 50 ml/min. Po jednorazovej nasycovacej dávke nasledujú udržiavacie dávky, ktoré začínajú v nasledujúcom dávkovacom intervale.

	Tabuľka 1.	Odporúčaná intravenózna dávka podľa typu infekcie u dospelých pacientov s CrCla > 50 ml/min

	Typ infekcie
	Dávka aztreonamu/avibaktamu
	Trvanie infúzie
	Dávkovací interval
	Trvanie liečby

	
	Nasycovacia
	Udržiavacia
	
	
	

	cIAIb
	2 g/0,67 g
	1,5 g/0,5 g
	3 hodiny
	každých 6 hodín
	5 – 10 dní

	HAP vrátane VAP
	2 g/0,67 g
	1,5 g/0,5 g
	3 hodiny
	každých 6 hodín
	7 – 14 dní

	cUTI vrátane pyelonefritídy
	2 g/0,67 g
	1,5 g/0,5 g
	3 hodiny
	každých 6 hodín
	5 – 10 dní

	Infekcie spôsobené aeróbnymi gramnegatívnymi organizmami u pacientov s obmedzenými možnosťami liečby
	2 g/0,67 g
	1,5 g/0,5 g
	3 hodiny
	každých 6 hodín
	Trvanie podľa miesta výskytu infekcie a môže pokračovať až do 14 dní

	a	Vypočítané použitím Cockcroftovho-Gaultovho vzorca.
b	Má sa použiť v kombinácii s metronidazolom, keď je známe alebo existuje podozrenie, že sa na infekčnom procese podieľajú anaeróbne patogény.



Osobitné skupiny pacientov

Staršie osoby
U starších pacientov sa nevyžaduje žiadna úprava dávkovania na základe veku (pozri časť 5.2).

Porucha funkcie obličiek
U pacientov s miernou poruchou funkcie obličiek (odhadovaný CrCl > 50 až ≤ 80 ml/min) sa nevyžaduje žiadna úprava dávkovania.

Tabuľka 2 uvádza odporúčané úpravy dávkovania pre pacientov s odhadovaným klírensom kreatinínu ≤ 50 ml/min. Po jednorazovej nasycovacej dávke nasledujú udržiavacie dávky, ktoré začínajú v nasledujúcom dávkovacom intervale.

	Tabuľka 2.	Odporúčané dávky pre pacientov s odhadovaným CrCl ≤ 50 ml/min

	Odhadovaný CrCl (ml/min)a
	Dávka aztreonamu/avibaktamub
	Trvanie infúzie
	Dávkovací interval

	
	Nasycovacia
	Udržiavacia
	
	

	> 30 až ≤ 50
	2 g/0,67 g
	0,75 g/0,25 g
	3 hodiny
	každých 6 hodín

	> 15 až ≤ 30
	1,35 g/0,45 g
	0,675 g/0,225 g
	3 hodiny
	každých 8 hodín

	≤ 15 ml/min, na intermitentnej hemodialýzec,d
	1 g/0,33 g
	0,675 g/0,225 g
	3 hodiny
	každých 12 hodín

	a	Vypočítané použitím Cockcroftovho-Gaultovho vzorca.
b	Odporúčania pre dávkovanie sú založené na farmakokinetickom (FK) modelovaní a simulácii.
c	Aztreonam aj avibaktam sú odstraňované hemodialýzou; v dňoch, keď prebieha hemodialýza sa má Emblaveo podávať po hemodialýze.
d	Aztreonam/avibaktam sa nemá používať u pacientov s CrCl ≤ 15 ml/min, pokiaľ sa nezačalo s hemodialýzou alebo inou formou liečby nahrádzajúcou obličky.



U pacientov s poruchou funkcie obličiek sa odporúča dôkladné sledovanie odhadovaného klírensu kreatinínu (pozri časti 4.4 a 5.2). 

Nie sú k dispozícii dostatočné údaje na odporúčanie úpravy dávkovania pre pacientov podstupujúcich inú liečbu nahrádzajúcu obličky ako hemodialýzu (napr. kontinuálnu veno-venóznu hemofiltráciu alebo peritoneálnu dialýzu). Pacienti podstupujúci kontinuálnu, obličky nahradzujúcu terapiu (CRRT; continuous renal replacement therapy), potrebujú vyššiu dávku ako pacienti na hemodialýze. U pacientov podstupujúcich kontinuálnu liečbu nahrádzajúcu obličky sa dávka musí upraviť na základe klírensu CRRT (CLCRRT v ml/min).

Porucha funkcie pečene
U pacientov s poruchou funkcie pečene sa nevyžaduje žiadna úprava dávkovania (pozri časť 5.2).

Pediatrická populácia
Bezpečnosť a účinnosť Emblavea u pediatrických pacientov vo veku < 18 rokov neboli doteraz stanovené. K dispozícii nie sú žiadne údaje.

Spôsob podávania

Intravenózne použitie.

Emblaveo sa podáva intravenóznou infúziou počas 3 hodín.

Pokyny na rekonštitúciu a riedenie lieku pred podaním, pozri časť 6.6.

4.3	Kontraindikácie

Precitlivenosť na liečivá alebo na ktorúkoľvek z pomocných látok uvedených v časti 6.1.

Závažná precitlivenosť (napr. anafylaktická reakcia, závažná kožná reakcia) na akýkoľvek iný typ betalaktámovej antibakteriálnej látky (napr. na penicilíny, cefalosporíny alebo karbapenémy).

4.4	Osobitné upozornenia a opatrenia pri používaní

Reakcie z precitlivenosti

Pred začatím liečby sa musí stanoviť, či má pacient v anamnéze reakcie z precitlivenosti na aztreonam alebo iné betalaktámové lieky. Emblaveo je kontraindikovaný u pacientov, ktorí majú v anamnéze závažné reakcie z precitlivenosti na akýkoľvek typ betalaktámovej látky (pozri časť 4.3). Navyše sa musí postupovať s opatrnosťou, keď sa aztreonam/avibaktam podáva pacientom, ktorí majú v anamnéze akýkoľvek iný typ reakcie z precitlivenosti na iné betalaktámové lieky. V prípade závažných reakcií z precitlivenosti sa liečba Emblaveom musí okamžite ukončiť a musia sa zaviesť adekvátne núdzové opatrenia.

[bookmark: _Hlk144737203]Porucha funkcie obličiek

U pacientov s poruchou funkcie obličiek sa počas liečby Emblaveom odporúča dôkladné sledovanie. Aztreonam a avibaktam sa eliminujú hlavne obličkami, a preto sa dávka musí znížiť podľa stupňa poruchy funkcie obličiek (pozri časť 4.2). V súvislosti s liečbou aztreonamom boli hlásené niektoré neurologické následky (napr. encefalopatia, zmätenosť, epilepsia, porucha vedomia, pohybové poruchy) u pacientov s poruchou funkcie obličiek a v spojitosti s predávkovaním betalaktámom (pozri časť 4.9).

Súbežná liečba nefrotoxickými liekmi (napr. aminoglykozidmi) môže mať negatívny vplyv na funkciu obličiek. U pacientov s meniacou sa funkciou obličiek sa musí sledovať CrCl a v súlade s tým upraviť dávka Emblavea (pozri časť 4.2).

Porucha funkcie pečene

V súvislosti s liečbou Emblaveom sa pozorovali zvýšené pečeňové enzýmy (pozri časť 4.8). U pacientov s poruchou funkcie pečene sa počas liečby Emblaveom odporúča dôkladné sledovanie.

Obmedzenia klinických údajov

Použitie aztreonamu/avibaktamu na liečbu pacientov s cIAI, HAP vrátane VAP a cUTI vrátane pyelonefritídy je založené na skúsenostiach s aztreonamom samostatne, farmakokineticko-farmakodynamických analýzach aztreonamu/avibaktamu, a na obmedzených údajoch z randomizovaného klinického skúšania u 422 dospelých s cIAI alebo HAP/VAP.

Použitie aztreonamu/avibaktamu na liečbu infekcií spôsobených aeróbnym gramnegatívnym organizmom u pacientov s obmedzenými možnosťami liečby je založené na farmakokinetickej/farmakodynamickej analýze pre aztreonam/avibaktam a na obmedzených údajoch z randomizovaného klinického skúšania u 422 dospelých s cIAI alebo HAP/VAP (z ktorých 17 pacientov s karbapeném-rezistentnými [meropeném-rezistentnými] organizmami bolo liečených Emblaveom) a randomizovaného klinického skúšania u 15 dospelých (z ktorých 12 pacientov bolo liečených Emblaveom) so závažnými infekciami spôsobenými gramnegatívnymi baktériami produkujúcimi metalo‑β‑laktamázu (MBL) (pozri časť 5.1).

Spektrum účinnosti aztreonamu/avibaktamu

Aztreonam pôsobí slabo alebo nepôsobí vôbec proti väčšine Acinetobacter spp., grampozitívnym organizmom a anaeróbnym organizmom (pozri časti 4.2 a 5.1). Keď je známe alebo existuje podozrenie, že sa na infekčnom procese podieľajú tieto patogény, majú sa použiť ďalšie antibakteriálne lieky.

Inhibičné spektrum avibaktamu zahŕňa mnoho enzýmov, ktoré inaktivujú aztreonam, vrátane β-laktamáz Ambler triedy A a β-laktamáz triedy C. Avibaktam neinhibuje enzýmy triedy B (metalo-β-laktamázy) a nie je schopný inhibovať mnohé enzýmy triedy D. Aztreonam je vo všeobecnosti stabilný voči hydrolýze enzýmov triedy B (pozri časť 5.1).

Hnačka súvisiaca s Clostridioides difficile

S aztreonamom sa hlásili hnačka súvisiaca s Clostridioides (C.) difficile (CDAD; Clostridioides difficile-associated diarrhoea) a pseudomembranózna kolitída a ich závažnosť môže byť v rozsahu od miernej po život ohrozujúcu. Táto diagnóza sa má zvážiť u pacientov, u ktorých sa počas podávania Emblavea alebo následne po jeho podaní objaví hnačka (pozri časť 4.8). Má sa zvážiť ukončenie liečby Emblaveom a podanie špecifickej liečby na C. difficile. Nesmú sa podávať lieky, ktoré inhibujú peristaltiku.

Necitlivé organizmy

Použitie Emblavea môže viesť k premnoženiu necitlivých organizmov, ktoré môže vyžadovať prerušenie liečby alebo iné vhodné opatrenia.

Predĺženie protrombínového času/zvýšená aktivita perorálnych antikoagulancií

U pacientov, ktorí dostávali aztreonam, bolo hlásené predĺženie protrombínového času (pozri časť 4.8). Musí sa zaviesť vhodné monitorovanie, keď sú súbežne predpísané perorálne antikoagulanciá a môžu byť potrebné úpravy ich dávky, aby sa udržala požadovaná úroveň antikoagulácie.

Interferencia so sérologickým testovaním

Počas liečby aztreonamom sa môže vyvinúť pozitívny priamy alebo nepriamy Coombsov test (priamy alebo nepriamy antiglobulínový test) (pozri časť 4.8).

Sodík

Tento liek obsahuje približne 44,6 mg sodíka na injekčnú liekovku, čo zodpovedá 2,2 % WHO odporúčaného maximálneho denného príjmu 2 g sodíka pre dospelú osobu.

Emblaveo sa môže riediť roztokmi obsahujúcimi sodík (pozri časť 6.6), a to sa má brať do úvahy v súvislosti s celkovým množstvom sodíka zo všetkých zdrojov, ktoré sa budú pacientovi podávať.

4.5	Liekové a iné interakcie

In vitro sú aztreonam a avibaktam substrátmi transportérov organických aniónov OAT1 a OAT3, ktoré sa môžu podieľať na aktívnom vychytávaní z krvného kompartmentu, a tým na vylučovaní obličkami. Probenecid (silný inhibítor OAT) in vitro inhibuje vychytávanie avibaktamu o 56 % až 70 %, a preto má pri súbežnom podávaní potenciál meniť elimináciu avibaktamu. Keďže sa neuskutočnilo klinické skúšanie interakcie aztreonamu/avibaktamu a probenecidu, súbežné užívanie s probenecidom sa neodporúča.

Aztreonam nie je metabolizovaný enzýmami cytochrómu P450. In vitro avibaktam nepreukázal žiadnu signifikantnú inhibíciu enzýmov cytochrómu P450 a žiadnu indukciu cytochrómu P450 v klinicky relevantnom rozsahu expozície. Avibaktam neinhibuje hlavné obličkové ani pečeňové transportéry in vitro v klinicky relevantnom rozsahu expozície. Preto sa potenciál liekových interakcií prostredníctvom týchto mechanizmov považuje za nízky.

[bookmark: _Hlk87439703]4.6	Fertilita, gravidita a laktácia

Gravidita

Nie sú k dispozícii alebo je iba obmedzené množstvo údajov o použití aztreonamu alebo avibaktamu u gravidných žien. Štúdie na zvieratách s aztreonamom nepreukázali priame alebo nepriame účinky z hľadiska reprodukčnej toxicity (pozri časť 5.3). Štúdie na zvieratách s avibaktamom preukázali reprodukčnú toxicitu bez dôkazu o teratogénnych účinkoch (pozri časť 5.3).

Počas gravidity sa aztreonam/avibaktam má používať iba vtedy, keď je jasne indikovaný a len ak prínos pre matku preváži riziko pre dieťa.

[bookmark: _Hlk134627191]Dojčenie

Aztreonam sa vylučuje do materského mlieka u ľudí v koncentráciách, ktoré sú nižšie ako 1 % v simultánne odobranom materskom sére. Nie je známe, či sa avibaktam vylučuje do materského mlieka u ľudí. Riziko pre dojčené dieťa nemôže byť vylúčené.

Rozhodnutie, či ukončiť dojčenie alebo ukončiť/prerušiť liečbu aztreonamom/avibaktamom sa má urobiť po zvážení prínosu dojčenia pre dieťa a prínosu liečby pre ženu.

Fertilita

K dispozícii nie sú žiadne údaje o účinku aztreonamu/avibaktamu na fertilitu u ľudí. Štúdie na zvieratách s aztreonamom alebo avibaktamom nepreukázali účinky z hľadiska fertility (pozri časť 5.3).

4.7	Ovplyvnenie schopnosti viesť vozidlá a obsluhovať stroje

Môže dôjsť k nežiaducim účinkom (napr. závraty), ktoré môžu mať mierny vplyv na schopnosť viesť vozidlá a obsluhovať stroje (pozri časť 4.8).

4.8	Nežiaduce účinky

Súhrn bezpečnostného profilu

[bookmark: _Hlk141953525]Najčastejšie nežiaduce liekové reakcie (ADR; adverse drug reactions) u pacientov liečených aztreonamom/avibaktamom (ATM-AVI) boli anémia (6,9 %), hnačka (6,2 %), zvýšená alanínaminotransferáza (ALT) (6,2 %) a zvýšená aspartátaminotransferáza (AST) (5,2 %).

Tabuľkový zoznam nežiaducich reakcií

Nasledovné ADR sa hlásili s aztreonamom samostatne a/alebo boli identifikované počas klinických skúšaní fázy 2 a fázy 3 s Emblaveom (N = 305).

Nežiaduce liekové reakcie uvedené nižšie v tabuľke sú uvádzané podľa triedy orgánových systémov (SOC; System Organ Class) a kategórií frekvencií, ktoré sú definované použitím nasledovnej konvencie: veľmi časté (≥ 1/10), časté (≥ 1/100 až < 1/10), menej časté (≥ 1/1 000 až < 1/100), zriedkavé (≥ 1/10 000 až < 1/1 000), veľmi zriedkavé (< 1/10 000) alebo s neznámou frekvenciou (z dostupných údajov). V rámci jednotlivých skupín frekvencií sú nežiaduce reakcie usporiadané v poradí klesajúcej závažnosti.

	Tabuľka 3.	Frekvencia nežiaducich liekových reakcií uvádzaná podľa triedy orgánových systémov

	Trieda orgánových systémov
	Časté
≥ 1/100 až < 1/10
	Menej časté
≥ 1/1 000 až < 1/100
	Zriedkavé
≥ 1/10 000 až < 1/1 000
	Neznáma frekvencia
(z dostupných údajov)

	Infekcie a nákazy
	
	
	vulvovaginálna kandidóza

vaginálna infekcia
	superinfekcia

	Poruchy krvi a lymfatického systému
	anémia

trombocytóza

trombocytopénia

	zvýšenie počtu eozinofilov

leukocytóza
	pancytopénia

neutropénia

predĺženie protrombínového času

predĺženie aktivovaného parciálneho tromboplastínového času

pozitívny Coombsov test

pozitívny priamy Coombsov test

pozitívny nepriamy Coombsov test
	

	Poruchy imunitného systému
	
	anafylaktická reakcia

precitlivenosť na liek
	
	

	Psychické poruchy
	stav zmätenosti
	nespavosť
	
	

	Poruchy nervového systému 
	závrat

	encefalopatia

bolesť hlavy

orálna hypestézia

dysgeúzia
	záchvat

parestézia
	

	Poruchy oka 
	
	
	diplopia
	

	Poruchy ucha a labyrintu 
	
	
	závrat

tinitus
	

	Poruchy srdca a srdcovej činnosti 
	
	extrasystoly
	
	

	Poruchy ciev 
	
	krvácanie

hypotenzia

sčervenenie
	
	

	Poruchy dýchacej sústavy, hrudníka a mediastína 
	
	bronchospazmus
	dyspnoe

sipot

kýchanie

upchatý nos
	

	Poruchy gastrointesti-nálneho traktu 
	hnačka

nevoľnosť

vracanie

bolesť brucha
	kolitída spôsobená Clostridium difficile

gastrointestinálne krvácanie

vredy v ústach
	Pseudomembránová kolitída

zapáchajúci dych
	

	Poruchy pečene a žlčových ciest 
	zvýšená aspartát-aminotransferáza

zvýšená alanínaminotransferáza

zvýšené trans-aminázy
	zvýšená gama-glutamyltransferáza

zvýšená hladina alkalickej fosfatázy v krvi
	hepatitída

žltačka
	

	Poruchy kože a podkožného tkaniva 
	vyrážka

	angioedém

toxická epidermálna nekrolýza

exfoliatívna dermatitída

multiformný erytém

purpura

urtikária

petechie

svrbenie

hyperhidróza
	
	

	Poruchy kostrovej a svalovej sústavy a spojivového tkaniva 
	
	
	myalgia
	

	Poruchy obličiek a močových ciest 
	
	zvýšená hladina kreatinínu v krvi
	
	

	Poruchy reprodukčného systému a prsníkov
	
	
	citlivosť prsníkov
	

	Celkové poruchy a reakcie v mieste podania 
	flebitída

tromboflebitída

extravazácia v mieste podania infúzie

bolesť v mieste podania injekcie

pyrexia
	nepríjemný pocit na hrudníku

asténia
	malátnosť
	



Kounisov syndróm

Pri iných betalaktámových antibiotikách bol hlásený akútny koronárny syndróm spojený s alergickou reakciou (Kounisov syndróm).

Hlásenie podozrení na nežiaduce reakcie

Hlásenie podozrení na nežiaduce reakcie po registrácii lieku je dôležité. Umožňuje priebežné monitorovanie pomeru prínosu a rizika lieku. Od zdravotníckych pracovníkov sa vyžaduje, aby hlásili akékoľvek podozrenia na nežiaduce reakcie na národné centrum hlásenia uvedené v Prílohe V.

4.9	Predávkovanie

Predávkovanie môže spôsobiť encefalopatiu, zmätenosť, epilepsiu, poruchu vedomia a pohybové poruchy najmä u pacientov s poruchou funkcie obličiek (pozri časť 4.4).

Ak je to potrebné, aztreonam a avibaktam sa môžu čiastočne odstrániť hemodialýzou.

V priebehu 4-hodinovej hemodialýzy sa odstráni 38 % dávky aztreonamu a 55 % dávky avibaktamu.


[bookmark: _Hlk87439634]5.	FARMAKOLOGICKÉ VLASTNOSTI

5.1	Farmakodynamické vlastnosti

Farmakoterapeutická skupina: antiinfektíva na systémové použitie, iné betalaktámové antibiotiká, monobaktámy, ATC kód: J01DF51

Mechanizmus účinku

Aztreonam inhibuje syntézu peptidoglykánu v bunkovej stene baktérií po naviazaní sa na proteíny viažuce penicilín (PBP; penicillin binding proteins), čo vedie k lýze a smrti bakteriálnej bunky. Aztreonam je vo všeobecnosti odolný voči hydrolýze enzýmami triedy B (metalo‑β-laktamázy).

Avibaktam je non-β-laktámový inhibítor β-laktamázy, ktorý pôsobí prostredníctvom vytvárania kovalentného aduktu s enzýmom ktorý je odolný voči hydrolýze. Avibaktam inhibuje β-laktamázy Ambler triedy A a triedy C aj niektoré enzýmy triedy D vrátane rozšíreného spektra β-laktamáz (ESBL), Klebsiella pneumoniae karbapenemázy (KPC) a karbapenemáz OXA-48 a enzýmov AmpC. Avibaktam neinhibuje enzýmy triedy B a nie je schopný inhibovať mnohé enzýmy triedy D.

Rezistencia

[bookmark: _Hlk96952831]Mechanizmy bakteriálnej rezistencie, ktoré by mohli potenciálne ovplyvniť aztreonam/avibaktam, zahŕňajú odolnosť β‑laktamázových enzýmov voči inhibícii avibaktamom a schopnosť hydrolyzovať aztreonam, mutované alebo získané PBP, zníženú permeabilitu vonkajšej membrány voči ktorejkoľvek zlúčenine a aktívny eflux ktorejkoľvek zlúčeniny.

Antibakteriálna účinnosť v kombinácii s inými antibakteriálnymi látkami

V in vitro štúdiách liekových kombinácií sa nepreukázala žiadna synergia ani antagonizmus s aztreonamom/avibaktamom a amikacínom, ciprofloxacínom, kolistínom, daptomycínom, gentamicínom, levofloxacínom, linezolidom, metronidazolom, tigecyklínom, tobramycínom a vankomycínom.

Hraničné hodnoty testovania citlivosti

Európsky výbor pre testovanie antimikrobiálnej citlivosti (EUCAST) stanovuje tieto interpretačné kritériá na testovanie citlivosti MIC (minimálnej inhibičnej koncentrácie) pre aztreonam/avibaktam:
https://www.ema.europa.eu/documents/other/minimum-inhibitory-concentration-mic-breakpoints_en.xlsx

Farmakokinetický/farmakodynamický vzťah

Preukázalo sa, že antimikrobiálna aktivita aztreonamu voči špecifickým patogénom najlepšie koreluje s percentom času, kedy je koncentrácia voľného liečiva vyššia ako minimálna inhibičná koncentrácia aztreonamu/avibaktamu v rámci dávkovacieho intervalu (%fT > MIC aztreonamu/avibaktamu). Farmakokinetický/farmakodynamický (FK-FD) index pre avibaktam je percento času, kedy je koncentrácia voľného liečiva nad prahovou koncentráciou v rámci dávkovacieho intervalu (%fT > CT).

Antibakteriálna účinnosť proti špecifickým patogénom

In vitro štúdie naznačujú, že nasledovné patogény by boli citlivé na aztreonam/avibaktam pri absencii získaných mechanizmov rezistencie:

[bookmark: _Hlk136593803]Aeróbne gramnegatívne organizmy
· Citrobacter freundii komplex
· Citrobacter koseri
· Escherichia coli
· Enterobacter cloacae komplex
· Klebsiella aerogenes
· Klebsiella pneumoniae
· Klebsiella oxytoca
· Morganella morganii
· Proteus mirabilis
· Proteus vulgaris
· Providencia rettgeri
· Providencia stuartii
· Raoultella ornithinolytica
· Serratia spp.
· Pseudomonas aeruginosa
· Serratia marcescens
· Stenotrophomonas maltophilia

Z in vitro štúdií vyplýva, že nasledujúce druhy nie sú citlivé na aztreonam/avibaktam:
· Acinetobacter spp.
· Aeróbne grampozitívne organizmy
· Anaeróbne organizmy

Pediatrická populácia

Európska agentúra pre lieky udelila odklad z povinnosti predložiť výsledky štúdií s Emblaveom v jednej alebo vo viacerých podskupinách pediatrickej populácie pri liečbe infekcií spôsobených aeróbnymi gramnegatívnymi baktériami u pacientov s obmedzenými možnosťami liečby (informácie o použití v pediatrickej populácii, pozri časť 4.2).

5.2	Farmakokinetické vlastnosti

Všeobecný úvod

Geometrický priemer (% variačného koeficientu [CV%]) maximálnej plazmatickej koncentrácie v ustálenom stave (Cmax,ss) a plocha pod krivkou koncentrácie oproti času počas 24 hodín (AUC24,ss) boli pre aztreonam a avibaktam u pacientov vo fáze 3 s normálnou funkciou obličiek (n = 127) po viacerých 3-hodinových infúziách 1,5 g aztreonamu/0,5 g avibaktamu podávaných každých 6 hodín 54,2 mg/l (40,8), respektíve 11,0 mg/l (44,9), a 833 mg*h/l (45,8), respektíve 161 mg*h/l (47,5). Farmakokinetické parametre aztreonamu a avibaktamu po podaní jednej dávky a po podaní viacerých dávok aztreonamu/avibaktamu v kombinácii boli podobné farmakokinetickým parametrom stanoveným, keď sa aztreonam alebo avibaktam podávali samostatne. 

Distribúcia

Väzba avibaktamu a aztreonamu na ľudské proteíny nezávisí od koncentrácie a je nízka, približne 8 %, respektíve 38 %. Distribučné objemy v ustálenom stave aztreonamu a avibaktamu boli porovnateľné, približne 20 l, respektíve 24 l, u pacientov s komplikovanými intraabdominálnymi infekciami po viacerých dávkach 1,5 g/0,5 g aztreonamu/avibaktamu každých 6 hodín podávaných infúziou v priebehu 3 hodín. 

Aztreonam prechádza cez placentu a vylučuje sa do materského mlieka.

Penetrácia aztreonamu do tekutiny epiteliálnej výstelky (ELF; epithelial lining fluid) pľúc nebola klinicky skúmaná; priemerný pomer koncentrácie v bronchiálnych sekrétoch ku koncentrácii v sére 21 % až 60 % bol hlásený u intubovaných pacientov 2 až 8 hodín po jednej intravenóznej dávke 2 g aztreonamu.

Avibaktam penetruje do humánnej bronchiálnej ELF s koncentráciami zodpovedajúcimi približne 30 % plazmatickej koncentrácie, pričom ELF a plazma majú podobný časový profil koncentrácie. Avibaktam penetruje do subkutánneho tkaniva v mieste kožných infekcií, pričom tkanivové koncentrácie sú približne rovnaké ako koncentrácie voľného lieku v plazme.

Penetrácia aztreonamu do neporušenej hematoencefalickej bariéry je obmedzená, čo vedie k nízkym hladinám aztreonamu v cerebrospinálnom moku (CSF; cerebrospinal fluid), keď nie je prítomný zápal. Avšak ak sú zapálené meningy, koncentrácie v CSF sú zvýšené.

Biotransformácia

Aztreonam sa nemetabolizuje extenzívne. Hlavný metabolit je neaktívny a vytvára sa otvorením betalaktámového kruhu následkom hydrolýzy. Izolačné údaje naznačujú, že približne 10 % dávky sa vylučuje vo forme tohto metabolitu. V preparátoch ľudskej pečene (mikrozómy a hepatocyty) sa nepozoroval žiadny metabolizmus avibaktamu. Nezmenený avibaktam bol hlavnou zložkou súvisiacou s liekom v ľudskej plazme a moči po podaní [14C]-avibaktamu.

Eliminácia

Terminálne polčasy (t½) aztreonamu aj avibaktamu sú približne 2 až 3 hodiny po intravenóznom podaní.

Aztreonam sa vylučuje do moču prostredníctvom aktívnej tubulárnej sekrécie a glomerulárnej filtrácie. Približne 75 % až 80 % intravenóznej alebo intramuskulárnej dávky sa izolovalo v moči. Zložky urinárnej rádioaktivity sa nezmenili: aztreonam (približne 65 % izolovaných do 8 hodín), neaktívny produkt hydrolýzy β-laktámového kruhu aztreonamu (približne 7 %) a neznáme metabolity (približne 3 %). Približne 12 % aztreonamu sa vylučuje stolicou.

Avibaktam sa vylučuje nezmenený do moču s obličkovým klírensom približne 158 ml/min, čo naznačuje okrem glomerulárnej filtrácie aj aktívnu tubulárnu sekréciu. Percento nezmeneného liečiva vylučovaného do moču nezáviselo od podanej dávky a predstavovalo 83,8 % až 100 % dávky avibaktamu v ustálenom stave. Menej ako 0,25 % avibaktamu sa vylučuje stolicou.

Linearita/nelinearita

Farmakokinetiky aztreonamu aj avibaktamu sú približne lineárne v celom sledovanom rozsahu dávky (1 500 mg až 2 000 mg aztreonamu, 375 mg až 600 mg avibaktamu). Nepozorovala sa žiadna zjavná akumulácia aztreonamu ani avibaktamu po viacerých intravenóznych infúziách 1 500 mg/500 mg aztreonamu/avibaktamu podávaných každých 6 hodín až 11 dní u zdravých dospelých s normálnou funkciou obličiek.

Osobitné skupiny pacientov

Porucha funkcie obličiek
U pacientov s poruchou funkcie obličiek je znížená eliminácia aztreonamu a avibaktamu. Priemerné zvýšenia AUC avibaktamu sú 2,6-násobné, 3,8-násobné, 7-násobné a 19,5-násobné u osôb s miernou (tu definovaná ako CrCl 50 až 79 ml/min), stredne závažnou (tu definovaná ako CrCl 30 až 49 ml/min), závažnou poruchou funkcie obličiek (CrCl < 30 ml/min, nevyžadujúca dialýzu), respektíve s terminálnym štádiom ochorenia obličiek, v porovnaní s osobami s normálnou funkciou obličiek (tu definovaná ako CrCl > 80 ml/min). U pacientov s odhadovaným CrCl ≤ 50 ml/min je potrebné upraviť dávkovanie, pozri časť 4.2.

Porucha funkcie pečene
Farmakokinetika avibaktamu u pacientov s akýmkoľvek stupňom poruchy funkcie pečene sa nesledovala. Keďže sa neukazuje, že by aztreonam a avibaktam boli predmetom signifikantného pečeňového metabolizmu, neočakáva sa, že by porucha funkcie pečene signifikantne menila systémový klírens ktoréhokoľvek z týchto liečiv.

Starší pacienti (≥ 65 rokov)
U starších ľudí sa predlžuje priemerný polčas eliminácie aztreonamu aj avibaktamu a znižuje sa ich plazmatický klírens, čo je v súlade s redukciou obličkového klírensu aztreonamu a avibaktamu súvisiacou s vekom.

Pediatrická populácia
U pediatrických pacientov sa farmakokinetika aztreonamu/avibaktamu nehodnotila.

Pohlavie, rasa a telesná hmotnosť
Pohlavie ani rasa nemajú signifikantný vplyv na farmakokinetiku aztreonamu/avibaktamu. V populačnej farmakokinetickej analýze aztreonamu/avibaktamu sa nepozorovali žiadne klinicky relevantné rozdiely v expozíciách u dospelých pacientov s indexom telesnej hmotnosti (BMI) ≥ 30 kg/m2 v porovnaní s dospelými pacientami s BMI < 30 kg/m2.

5.3	Predklinické údaje o bezpečnosti

Aztreonam

Predklinické údaje pre aztreonam získané na základe obvyklých farmakologických štúdií bezpečnosti, toxicity po opakovanom podávaní, genotoxicity alebo reprodukčnej toxicity neodhalili žiadne osobitné riziko pre ľudí. Neuskutočnili sa štúdie karcinogenity s intravenózne podávaným aztreonamom.

Avibaktam

Predklinické údaje pre avibaktam získané na základe obvyklých farmakologických štúdií bezpečnosti, toxicity po opakovanom podávaní alebo genotoxicity neodhalili žiadne osobitné riziko pre ľudí. Neuskutočnili sa štúdie karcinogenity s avibaktamom.

Toxicita kombinácie aztreonamu a avibaktamu

Z 28-dňovej toxikologickej štúdie kombinácie na potkanoch vyplýva, že avibaktam nemenil bezpečnostný profil aztreonamu, keď sa podávali v kombinácii.

Reprodukčná toxicita

Štúdie na zvieratách s aztreonamom nepreukázali priame alebo nepriame účinky z hľadiska fertility, gravidity, embryonálneho/fetálneho vývinu, pôrodu alebo postnatálneho vývinu.

U gravidných králikov, ktorým sa podával avibaktam v dávke 300 a 1 000 mg/kg/deň došlo k nižšej priemernej hmotnosti plodu a oneskorenej osifikácii súvisiacej s dávkou, ktoré potenciálne súvisia s maternálnou toxicitou. Hladiny plazmatickej expozície na úrovni NOAEL (no-observed-adverse-effect level) pre matku a plod (100 mg/kg/deň) indikujú stredné až nízke rozmedzia bezpečnosti.

U potkanov sa nepozorovali žiadne nežiaduce účinky na embryofetálny vývin ani fertilitu. Po podávaní avibaktamu počas gravidity a laktácie u potkanov sa nepozoroval žiadny účinok na prežívanie, rast alebo vývin mláďat. Došlo však k zvýšenej incidencii dilatácie obličkovej panvičky a močovodu u menej ako 10 % mláďat potkanov pri maternálnych expozíciách prevyšujúcich alebo rovnajúcich sa približne 2,8-násobku ľudských terapeutických expozícií.


[bookmark: _Hlk87439641]6.	FARMACEUTICKÉ INFORMÁCIE

6.1	Zoznam pomocných látok

arginín

6.2	Inkompatibility

[bookmark: _Hlk151180595]Tento liek sa nesmie miešať s inými liekmi okrem tých, ktoré sú uvedené v časti 6.6.

6.3	Čas použiteľnosti

Suchý prášok

30 mesiacov.

Po rekonštitúcii

Injekčná liekovka s rekonštituovaným roztokom sa musí do 30 minút použiť na prípravu vaku s infúznym roztokom alebo zásobného roztoku, ktorým sa dodá príslušná dávka ATM-AVI na intravenóznu infúziu.

Po nariedení

Infúzne vaky
[bookmark: _Hlk137704693][bookmark: _Hlk141446719]Ak sa intravenózny roztok pripravil s injekčným roztokom chloridu sodného (0,9 %) alebo laktátovým Ringerovým roztokom, chemická a fyzikálna stabilita pri používaní bola preukázaná počas 24 hodín pri 2 °C – 8 °C a potom počas až 12 hodín pri teplote do 30 °C.

Ak sa intravenózny roztok pripravil s glukózovým injekčným roztokom (5 %), chemická a fyzikálna stabilita pri používaní bola preukázaná počas 24 hodín pri 2 °C – 8 °C a potom počas až 6 hodín pri teplote do 30 °C.

Z mikrobiologického hľadiska sa liek musí použiť okamžite, pokiaľ sa rekonštitúcia a riedenie neuskutočnili v kontrolovaných a validovaných aseptických podmienkach. Ak sa nepoužije okamžite, za čas a podmienky uchovávania počas používania je zodpovedný používateľ a nesmú sa prekročiť tie, ktoré sú uvedené vyššie.

6.4	Špeciálne upozornenia na uchovávanie

[bookmark: _Hlk122437554]Uchovávajte v chladničke (2 °C – 8 °C).

Uchovávajte v pôvodnom obale na ochranu pred svetlom.

Podmienky na uchovávanie po rekonštitúcii a riedení lieku, pozri časť 6.3.

6.5	Druh obalu a obsah balenia 

30 ml sklenená injekčná liekovka (typ I) uzavretá gumenou (chlórbutylovou) zátkou a hliníkovým tesnením s odklápacím viečkom.

Tento liek sa dodáva v baleniach po 10 injekčných liekoviek.
[bookmark: OLE_LINK1]
6.6	Špeciálne opatrenia na likvidáciu a iné zaobchádzanie s liekom

Prášok sa musí rekonštituovať so sterilnou vodou na injekcie a výsledný koncentrát sa potom musí ihneď pred použitím nariediť. Rekonštituovaný roztok je číry, bezfarebný až žltý roztok a neobsahuje viditeľné častice.

Na prípravu a podanie roztoku sa musia použiť štandardné aseptické techniky. Dávky sa musia pripraviť v infúznom vaku s príslušnou veľkosťou.

Parenterálne lieky sa musia pred podaním vizuálne skontrolovať, či neobsahujú nerozpustené častice.

Každá injekčná liekovka je len na jednorazové použitie.

Celkový časový interval medzi začiatkom rekonštitúcie a dokončením prípravy intravenóznej infúzie nesmie presiahnuť 30 minút.

Emblaveo (aztreonam/avibaktam) je kombinovaný liek; každá injekčná liekovka obsahuje 1,5 g aztreonamu a 0,5 g avibaktamu vo fixnom pomere 3:1.

Pokyny na prípravu dávok pre dospelých v INFÚZNOM VAKU: 

POZNÁMKA: Nasledovný postup opisuje kroky na prípravu infúzneho roztoku s výslednou koncentráciou 1,5 – 40 mg/ml aztreonamu a 0,50 – 13,3 mg/ml avibaktamu. Všetky výpočty sa musia dokončiť pred začatím týchto krokov.

1. Príprava rekonštituovaného roztoku (131,2 mg/ml aztreonamu a 43,7 mg/ml avibaktamu):
a) Zasuňte ihlu cez uzáver injekčnej liekovky a vstreknite 10 ml sterilnej vody na injekcie.
b) Vytiahnite ihlu a injekčnú liekovku jemne pretrepte, aby vznikol číry, bezfarebný až žltý roztok bez viditeľných častíc.
2. Pripravte výsledný infúzny roztok (výsledná koncentrácia musí byť 1,5 – 40 mg/ml aztreonamu a 0,50 – 13,3 mg/ml avibaktamu):
Infúzny vak: ďalej narieďte rekonštituovaný roztok prenesením príslušného vypočítaného objemu rekonštituovaného roztoku do infúzneho vaku obsahujúceho ktorýkoľvek z nasledovných roztokov: injekčný roztok chloridu sodného (0,9 %), injekčný roztok glukózy (5 %) alebo laktátový Ringerov roztok.

[bookmark: _Hlk23249202]Pozri tabuľku 4 nižšie.
[bookmark: _Hlk137714487]
	Tabuľka 4.	Príprava dávok Emblavea pre dospelých v INFÚZNOM VAKU

	Celková dávka (aztreonam/avibaktam)
	Objem, ktorý sa má vytiahnuť z rekonštituovanej injekčnej liekovky (injekčných liekoviek)
	Výsledný objem po nariedení v infúznom vakua,b

	2 000 mg/667 mg
	15,2 ml
	50 ml až 250 ml

	1 500 mg/500 mg
	11,4 ml
	50 ml až 250 ml

	1 350 mg/450 mg
	10,3 ml
	50 ml až 250 ml

	750 mg/250 mg
	5,7 ml
	50 ml až 250 ml

	675 mg/225 mg
	5,1 ml
	50 ml až 250 ml

	Všetky ostatné dávky
	Objem (ml) vypočítaný na základe požadovanej dávky:

Dávka (mg aztreonamu) ÷ 131,2 mg/ml aztreonamu

alebo

Dávka (mg avibaktamu) ÷ 43,7 mg/ml avibaktamu
	Objem (ml) sa bude líšiť na základe dostupnej veľkosti infúzneho vaku a preferovanej výslednej koncentrácie.
(musí byť 1,5 – 40 mg/ml aztreonamu a 0,50 – 13,3 mg/ml avibaktamu)


a	Narieďte na výslednú koncentráciu aztreonamu 1,5 – 40 mg/ml (výsledná koncentrácia avibaktamu 0,50 – 13,3 mg/ml) na stabilitu počas používania až do 24 hodín pri teplote 2 °C – 8 °C, následne až do 12 hodín pri teplote do 30 °C pre infúzne vaky obsahujúce injekčný roztok chloridu sodného (0,9 %) alebo laktátový Ringerov roztok.
b	Narieďte na výslednú koncentráciu aztreonamu 1,5 – 40 mg/ml (výsledná koncentrácia avibaktamu 0,50 – 13,3 mg/ml) na stabilitu počas používania až do 24 hodín pri teplote 2 °C – 8 °C, následne až do 6 hodín pri teplote do 30 °C pre infúzne vaky obsahujúce injekčný roztok glukózy (5 %).

Všetok nepoužitý liek alebo odpad vzniknutý z lieku sa má zlikvidovať v súlade s národnými požiadavkami.


7.	DRŽITEĽ ROZHODNUTIA O REGISTRÁCII

Pfizer Europe MA EEIG
Boulevard de la Plaine 17
1050 Brussels
Belgicko


8.	REGISTRAČNÉ ČÍSLO 

EU/1/24/1808/001


9.	DÁTUM PRVEJ REGISTRÁCIE/PREDĹŽENIA REGISTRÁCIE

Dátum prvej registrácie: 22. apríla 2024


10.	DÁTUM REVÍZIE TEXTU

Podrobné informácie o tomto lieku sú dostupné na internetovej stránke Európskej agentúry pre lieky https://www.ema.europa.eu
























PRÍLOHA II

A.	VÝROBCA (VÝROBCOVIA) ZODPOVEDNÝ (ZODPOVEDNÍ) ZA UVOĽNENIE ŠARŽE

B.	PODMIENKY ALEBO OBMEDZENIA TÝKAJÚCE SA VÝDAJA A POUŽITIA

C.	ĎALŠIE PODMIENKY A POŽIADAVKY REGISTRÁCIE

D.	PODMIENKY ALEBO OBMEDZENIA TÝKAJÚCE SA BEZPEČNÉHO A ÚČINNÉHO POUŽÍVANIA LIEKU

A.	VÝROBCA (VÝROBCOVIA) ZODPOVEDNÝ (ZODPOVEDNÍ) ZA UVOĽNENIE ŠARŽE

Názov a adresa výrobcu (výrobcov) zodpovedného (zodpovedných) za uvoľnenie šarže

[bookmark: _Hlk141210712]Pfizer Service Company BV
Hermeslaan 11
1932 Zaventem
Hoge Wei 10
Zaventem
1930
Belgicko


[bookmark: OLE_LINK2]B.	PODMIENKY ALEBO OBMEDZENIA TÝKAJÚCE SA VÝDAJA A POUŽITIA 

Výdaj lieku je viazaný na lekársky predpis s obmedzením predpisovania (pozri Prílohu I: Súhrn charakteristických vlastností lieku, časť 4.2).


C.	ĎALŠIE PODMIENKY A POŽIADAVKY REGISTRÁCIE

· Periodicky aktualizované správy o bezpečnosti (Periodic safety update reports, PSUR)

Požiadavky na predloženie PSUR tohto lieku sú stanovené v zozname referenčných dátumov Únie (zoznam EURD) v súlade s článkom 107c ods. 7 smernice 2001/83/ES a všetkých následných aktualizácií uverejnených na európskom internetovom portáli pre lieky.

Držiteľ rozhodnutia o registrácii predloží prvú PSUR tohto lieku do 6 mesiacov od registrácie. 


D.	PODMIENKY ALEBO OBMEDZENIA TÝKAJÚCE SA BEZPEČNÉHO A ÚČINNÉHO POUŽÍVANIA LIEKU

· Plán riadenia rizík (RMP)

Držiteľ rozhodnutia o registrácii vykoná požadované činnosti a zásahy v rámci dohľadu nad liekmi, ktoré sú podrobne opísané v odsúhlasenom RMP predloženom v module 1.8.2 registračnej dokumentácie a vo všetkých ďalších odsúhlasených aktualizáciách RMP.

Aktualizovaný RMP je potrebné predložiť:
· na žiadosť Európskej agentúry pre lieky,
· vždy v prípade zmeny systému riadenia rizík, predovšetkým v dôsledku získania nových informácií, ktoré môžu viesť k výraznej zmene pomeru prínosu a rizika, alebo v dôsledku dosiahnutia dôležitého medzníka (v rámci dohľadu nad liekmi alebo minimalizácie rizika).

























PRÍLOHA III

OZNAČENIE OBALU A PÍSOMNÁ INFORMÁCIA PRE POUŽÍVATEĽA

























A. OZNAČENIE OBALU


ÚDAJE, KTORÉ MAJÚ BYŤ UVEDENÉ NA VONKAJŠOM OBALE

ŠKATUĽA


1.	NÁZOV LIEKU

[bookmark: _Hlk161304458]Emblaveo 1,5 g/0,5 g prášok na koncentrát na infúzny roztok
aztreonam/avibaktam


2.	LIEČIVO (LIEČIVÁ)

Každá injekčná liekovka obsahuje 1,5 g aztreonamu a sodnú soľ avibaktamu zodpovedajúcu 0,5 g avibaktamu.


3.	ZOZNAM POMOCNÝCH LÁTOK

Tento liek obsahuje arginín a sodík.


4.	LIEKOVÁ FORMA A OBSAH

Prášok na koncentrát na infúzny roztok.
10 injekčných liekoviek


5.	SPÔSOB A CESTA (CESTY) PODÁVANIA

Pred použitím si prečítajte písomnú informáciu pre používateľa.
Intravenózne použitie po rekonštitúcii a riedení.
Injekčná liekovka na jednorazové použitie


6.	ŠPECIÁLNE UPOZORNENIE, ŽE LIEK SA MUSÍ UCHOVÁVAŤ MIMO DOHĽADU A DOSAHU DETÍ

Uchovávajte mimo dohľadu a dosahu detí.


7.	INÉ ŠPECIÁLNE UPOZORNENIE (UPOZORNENIA), AK JE TO POTREBNÉ


8.	DÁTUM EXSPIRÁCIE

EXP

Čas použiteľnosti rekonštituovaného a riedeného lieku si prečítajte v písomnej informácii.


9.	ŠPECIÁLNE PODMIENKY NA UCHOVÁVANIE

[bookmark: _Hlk118894149]Uchovávajte v chladničke v pôvodnom obale na ochranu pred svetlom.


10.	ŠPECIÁLNE UPOZORNENIA NA LIKVIDÁCIU NEPOUŽITÝCH LIEKOV ALEBO ODPADOV Z NICH VZNIKNUTÝCH, AK JE TO VHODNÉ


11.	NÁZOV A ADRESA DRŽITEĽA ROZHODNUTIA O REGISTRÁCII

Pfizer Europe MA EEIG
Boulevard de la Plaine 17
1050 Brussels
Belgicko


12.	REGISTRAČNÉ ČÍSLO 

EU/1/24/1808/001


13.	ČÍSLO VÝROBNEJ ŠARŽE

Lot


14.	ZATRIEDENIE LIEKU PODĽA SPÔSOBU VÝDAJA


15.	POKYNY NA POUŽITIE


16.	INFORMÁCIE V BRAILLOVOM PÍSME

Zdôvodnenie neuvádzať informáciu v Braillovom písme sa akceptuje


17.	ŠPECIFICKÝ IDENTIFIKÁTOR – DVOJROZMERNÝ ČIAROVÝ KÓD

Dvojrozmerný čiarový kód so špecifickým identifikátorom.


18.	ŠPECIFICKÝ IDENTIFIKÁTOR – ÚDAJE ČITATEĽNÉ ĽUDSKÝM OKOM

PC
SN
NN


MINIMÁLNE ÚDAJE, KTORÉ MAJÚ BYŤ UVEDENÉ NA MALOM VNÚTORNOM OBALE

OZNAČENIE INJEKČNEJ LIEKOVKY


1.	NÁZOV LIEKU A CESTA (CESTY) PODÁVANIA

Emblaveo 1,5 g/0,5 g prášok na koncentrát
aztreonam/avibaktam
i.v.


2.	SPÔSOB PODÁVANIA


3.	DÁTUM EXSPIRÁCIE

EXP


4.	ČÍSLO VÝROBNEJ ŠARŽE

Lot


5.	OBSAH V HMOTNOSTNÝCH, OBJEMOVÝCH ALEBO KUSOVÝCH JEDNOTKÁCH


6.	INÉ



























B. PÍSOMNÁ INFORMÁCIA PRE POUŽÍVATEĽA

Písomná informácia pre používateľa

Emblaveo 1,5 g/0,5 g prášok na koncentrát na infúzny roztok
aztreonam/avibaktam

Pozorne si prečítajte celú písomnú informáciu predtým, ako dostanete tento liek, pretože obsahuje pre vás dôležité informácie.
· Túto písomnú informáciu si uschovajte. Možno bude potrebné, aby ste si ju znovu prečítali.
· Ak máte akékoľvek ďalšie otázky, obráťte sa na svojho lekára alebo zdravotnú sestru.
· Ak sa u vás vyskytne akýkoľvek vedľajší účinok, obráťte sa na svojho lekára alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.

V tejto písomnej informácii sa dozviete:

1.	Čo je Emblaveo a na čo sa používa
2.	Čo potrebujete vedieť predtým, ako dostanete Emblaveo
3.	Ako používať Emblaveo
4.	Možné vedľajšie účinky
5.	Ako uchovávať Emblaveo
6.	Obsah balenia a ďalšie informácie


1.	Čo je Emblaveo a na čo sa používa

Čo je Emblaveo
Emblaveo je antibiotikum, ktoré obsahuje dve liečivá, aztreonam a avibaktam.
· Aztreonam patrí do skupiny antibiotík, ktoré sa nazývajú „monobaktámy“. Môže zabíjať určité typy baktérií (takzvané gramnegatívne baktérie).
· Avibaktam je „inhibítor betalaktamázy“, ktorý aztreonamu pomáha zabíjať niektoré baktérie, ktoré by nebol schopný zabiť sám.

Na čo sa Emblaveo používa
Emblaveo sa používa u dospelých na liečbu:
· komplikovaných bakteriálnych infekcií brucha (žalúdka a čriev), keď sa infekcia rozšírila do brušnej dutiny (priestor vo vnútri brucha)
· zápalu pľúc získaného v nemocnici (bakteriálna infekcia pľúc získaná v nemocniciach) vrátane zápalu pľúc spojeného s mechanickou pľúcnou ventiláciou (zápal pľúc, ktorý sa rozvinul u pacientov na zariadení nazývanom ventilátor, ktoré im pomáha dýchať)
· komplikovaných (ťažko liečiteľných, pretože sa rozšírili do iných častí tela, alebo u pacienta s inými ochoreniami) infekcií močových ciest vrátane pyelonefritídy (infekcia obličiek)
· infekcií spôsobených gramnegatívnymi baktériami, ktoré nemusia byť schopné zabiť iné antibiotiká.


2.	Čo potrebujete vedieť predtým, ako dostanete Emblaveo

Nemáte dostať Emblaveo, ak:
· ste alergický na aztreonam, avibaktam alebo na ktorúkoľvek z ďalších zložiek tohto lieku (uvedených v časti 6),
· ste už niekedy mali závažnú alergickú reakciu (opuch tváre, rúk, chodidiel, pier, jazyka alebo hrdla alebo ťažkosti s prehĺtaním alebo dýchaním; alebo závažnú kožnú reakciu) na iné antibiotiká patriace do penicilínovej, cefalosporínovej alebo karbapenémovej skupiny.

Upozornenia a opatrenia
Predtým ako začnete používať Emblaveo, obráťte sa na svojho lekára alebo zdravotnú sestru ak:
· ste už niekedy mali akúkoľvek alergickú reakciu (aj keď len kožnú vyrážku) na iné antibiotiká. Prejavy alergickej reakcie zahŕňajú svrbenie, vyrážku na koži alebo problém s dýchaním,
· máte akékoľvek problémy s obličkami alebo ak užívate lieky, ktoré ovplyvňujú fungovanie obličiek, ako sú iné antibiotiká, známe ako aminoglykozidy (streptomycín, neomycín, gentamicín). Ak máte poruchu funkcie obličiek, váš lekár vám môže dať nižšiu dávku Emblavea a môže chcieť počas liečby pravidelne robiť krvné testy, aby kontroloval funkciu obličiek. Okrem toho môžete mať vyššie riziko vývoja závažných vedľajších účinkov, ktoré postihujú nervový systém, ako je encefalopatia (porucha mozgu, ktorá môže byť spôsobená ochorením, poranením, liekmi alebo chemickými látkami) v dôsledku zvýšených hladín Emblavea v krvi, pokiaľ sa dávka nezníži. Príznaky encefalopatie zahŕňajú zmätenosť, záchvaty a zmenené duševné funkcie (pozri časť 3: Ak použijete viac Emblavea, ako máte),
· ak máte akékoľvek problémy s pečeňou. Váš lekár môže chcieť počas liečby pravidelne robiť krvné testy, aby kontroloval pečeň, pretože s Emblaveom sa pozorovalo zvýšenie hladín pečeňových enzýmov,
· ak užívate lieky známe ako antikoagulanciá (liek, ktorý zabraňuje zrážaniu krvi). Emblaveo môže ovplyvniť zrážanie krvi. Váš lekár bude sledovať vaše krvné hladiny, aby kontroloval, či je počas liečby Emblaveom potrebné zmeniť vašu dávku antikoagulancia.

Obráťte sa na svojho lekára, ak sa u vás po začiatku liečby Emblaveom objaví:
· závažná, dlhodobá alebo krvavá hnačka. Môže to byť prejav zápalu hrubého čreva. Môže byť potrebné prerušiť liečbu Emblaveom a začať hnačku špecificky liečiť (pozri časť 4: Možné vedľajšie účinky).
· iná infekcia. Existuje malá možnosť, že sa u vás počas alebo po liečbe Emblaveom môže objaviť odlišná infekcia spôsobená inými baktériami.

Laboratórne testy
Ak sa chystáte na akékoľvek testy, povedzte svojmu lekárovi, že používate Emblaveo. Dôvodom je, že môžete mať nezvyčajný výsledok testu nazývaného priamy alebo nepriamy Coombsov test. Tento test vyhľadáva protilátky, ktoré bojujú proti červeným krvinkám.

Deti a dospievajúci
Emblaveo sa nesmie používať u detí alebo dospievajúcich pacientov vo veku menej ako 18 rokov. Je to preto, že nie je známe, či sa liek môže bezpečne používať v tejto vekovej skupine.

Iné lieky a Emblaveo
Ak teraz používate alebo ste v poslednom čase používali, či práve budete používať ďalšie lieky, povedzte to svojmu lekárovi.

Predtým, ako začnete používať Emblaveo, obráťte sa na svojho lekára, ak užívate ktorýkoľvek z nasledovných liekov:
· liek na dnu nazývaný probenecid

Tehotenstvo a dojčenie
Ak ste tehotná alebo dojčíte, ak si myslíte, že ste tehotná alebo ak plánujete otehotnieť, poraďte sa so svojím lekárom predtým, ako začnete používať tento liek.

Tento liek môže uškodiť vášmu nenarodenému dieťaťu. Má sa používať počas tehotenstva, len ak to lekár považuje za nevyhnutné a len ak prínos pre matku preváži riziko pre dieťa.

Tento liek môže prechádzať do materského mlieka. Ak dojčíte, rozhodnutie, či ukončiť dojčenie alebo prerušiť liečbu týmto liekom sa má urobiť po zvážení prínosu dojčenia pre dieťa a prínosu liečby pre ženu.

Vedenie vozidiel a obsluha strojov
Emblaveo môže spôsobovať vedľajšie účinky, ako závrat, čo môže ovplyvniť vašu schopnosť viesť vozidlá a obsluhovať stroje. Neveďte vozidlá ani neobsluhujte nástroje alebo stroje, ak sa u vás objavia vedľajšie účinky ako je závrat (pozri časť 4: Možné vedľajšie účinky).

Emblaveo obsahuje sodík
Tento liek obsahuje približne 44,6 mg sodíka (hlavnej zložky kuchynskej soli) v každej injekčnej liekovke. To sa rovná 2,2 % odporúčaného maximálneho denného príjmu sodíka v potrave pre dospelých.


3.	Ako používať Emblaveo

Emblaveo vám bude podávať lekár alebo zdravotná sestra.

Koľko použiť

Emblaveo sa podáva kvapkaním priamo do žily („intravenózna infúzia“). Zvyčajná dávka je jedna injekčná liekovka (obsahujúca 1,5 g aztreonamu a 0,5 g avibaktamu) každých 6 hodín. Prvá dávka je vyššia (2 g aztreonamu a 0,67 g avibaktamu). Infúzia bude trvať 3 hodiny. Cyklus liečby zvyčajne trvá 5 až 14 dní, v závislosti od typu infekcie, ktorú máte, a od toho, ako na liečbu reagujete.

Ľudia, ktorí majú ťažkosti s obličkami
Ak máte ťažkosti s obličkami, váš lekár vám môže znížiť dávku a predĺžiť čas medzi dávkami. Dôvodom je, že Emblaveo sa z tela odstraňuje obličkami. Ak máte poruchu funkcie obličiek, môžu byť hladiny Emblavea v krvi zvýšené.

Ak vám podajú viac Emblavea, ako máte dostať
Emblaveo vám bude podávať lekár alebo zdravotná sestra, takže je nepravdepodobné, že by ste dostali príliš veľa tohto lieku. Ak však máte vedľajšie účinky alebo si myslíte, že ste dostali príliš veľa Emblavea, okamžite to povedzte svojmu lekárovi alebo zdravotnej sestre. Ak ste zmätený, máte zmenené duševné funkcie, ťažkosti s pohybom alebo záchvat, musíte to povedať svojmu lekárovi.

Ak sa zabudlo na dávku Emblavea
Ak si myslíte, že ste vynechali dávku, okamžite to povedzte svojmu lekárovi alebo zdravotnej sestre.

Ak máte akékoľvek ďalšie otázky týkajúce sa použitia tohto lieku, opýtajte sa svojho lekára alebo zdravotnej sestry.


4.	Možné vedľajšie účinky

Tak ako všetky lieky, aj tento liek môže spôsobovať vedľajšie účinky, hoci sa neprejavia u každého.

Závažné vedľajšie účinky
Okamžite povedzte svojmu lekárovi, ak spozorujete ktorýkoľvek z nasledovných závažných vedľajších účinkov – môžete potrebovať bezodkladnú lekársku starostlivosť:
· opuch tváre, pier, očí, jazyka a/alebo hrdla, žihľavka a ťažkosti s prehĺtaním alebo dýchaním. Môžu to byť prejavy alergickej reakcie alebo angioedému, ktoré môžu byť život ohrozujúce.
· závažná, pretrvávajúca alebo krvavá hnačka (ktorá môže byť spojená s bolesťou brucha alebo horúčkou). Môže k nej dôjsť počas liečby alebo po liečbe antibiotikami a môže byť prejavom závažného zápalu čriev. Ak sa to stane, neužívajte lieky, ktoré zastavujú alebo spomaľujú vyprázdňovanie.
· náhly nástup závažnej vyrážky alebo pľuzgierov alebo olupovania kože, ktoré môžu byť sprevádzané vysokou horúčkou alebo bolesťou kĺbov (môžu to byť prejavy závažnejších ochorení, ako toxická epidermálna nekrolýza, exfoliatívna dermatitída, multiformný erytém).

Tieto závažné vedľajšie účinky sú menej časté (môžu postihovať menej ako 1 zo 100 ľudí).

Iné vedľajšie účinky
Ak spozorujete akýkoľvek z nasledovných vedľajších účinkov, povedzte to svojmu lekárovi alebo zdravotnej sestre:

Časté: (môžu postihovať menej ako 1 z 10 ľudí)
· znížený počet červených krviniek – preukázaný v krvných testoch
· zmena počtu určitých typov krvných buniek (nazývaných „krvné doštičky“) – preukázaná v krvných testoch
· zmätenosť
· závraty
· hnačka
· pocit nevoľnosti (nauzea) alebo vracanie
· bolesť brucha
· zvýšené množstvo určitých pečeňových enzýmov – preukázané v krvných testoch
· vyrážka
· zápal žily
· zápal žily spojený s krvnou zrazeninou
· bolesť alebo opuch v mieste podania injekcie
· horúčka

Menej časté: (môžu postihovať menej ako 1 zo 100 ľudí)
· zvýšenie počtu určitých typov bielych krviniek (nazývaných „eozinofily“ a „leukocyty“) – preukázané v krvných testoch
· problémy so zaspávaním a spánkom
· encefalopatia (stav, ktorý postihuje mozog a spôsobuje zmenu duševného stavu a zmätenosť)
· bolesť hlavy
· znížená citlivosť na dotyk, bolesť a teplotu v ústach
· porucha chuti
· nadbytočné údery srdca
· krvácanie
· znížený krvný tlak
· sčervenenie tváre
· nadmerné stiahnutie svalov dýchacích ciest, ktoré spôsobuje problémy s dýchaním
· krvácanie do žalúdka
· vredy v ústach
· zvýšené hladiny niektorých látok vo vašej krvi (gamaglutamyltransferáza, krvná alkalická fosfatáza, kreatinín)
· svrbenie
· fialové škvrny ako modriny, malé červené škvrny
· nadmerné potenie
· bolesť na hrudníku
· slabosť

Zriedkavé: (môžu postihovať menej ako 1 z 1 000 ľudí)
· hubové infekcie pošvy
· nízke hladiny krvných buniek (pancytopénia)
· významný pokles určitého typu bielych krviniek (nazývaných „neutrofily“) používaných na boj s infekciou – preukázané v krvných testoch
· predĺženie času potrebného na zastavenie krvácania po porezaní
· samovoľné vytváranie modrín
· nezvyčajné výsledky v teste nazývanom priamy alebo nepriamy Coombsov test. Tento test vyhľadáva protilátky, ktoré bojujú proti červeným krvinkám.
· záchvat
· pocity tŕpnutia, mravčenia, brnenia
· dvojité videnie
· pocit točenia
· zvonenie alebo bzučanie v ušiach
· ťažkosti s dýchaním
· nezvyčajné zvuky pri dýchaní (sipot)
· kýchanie
· upchatý nos
· zapáchajúci dych
· zápal pečene
· žltnutie kože a očí
· bolesť svalov
· citlivosť prsníkov
· celkový pocit nepohody

Neznáme: (z dostupných údajov)
· superinfekcia (nová infekcia, ktorá sa objaví po tom, ako ste sa liečili na aktuálnu infekciu)

Náhla bolesť na hrudi, ktorá môže byť prejavom potenciálne závažnej alergickej reakcie, nazývanej Kounisov syndróm, bola zaznamenaná u iných liekov rovnakého typu. Ak sa u vás objaví, ihneď sa obráťte na svojho lekára alebo zdravotnú sestru.

Hlásenie vedľajších účinkov
Ak sa u vás vyskytne akýkoľvek vedľajší účinok, obráťte sa na svojho lekára, lekárnika alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v Prílohe V. Hlásením vedľajších účinkov môžete prispieť k získaniu ďalších informácií o bezpečnosti tohto lieku.


5.	Ako uchovávať Emblaveo

Tento liek uchovávajte mimo dohľadu a dosahu detí.

Nepoužívajte tento liek po dátume exspirácie, ktorý je uvedený na označení injekčnej liekovky a na škatuli po „EXP“. Dátum exspirácie sa vzťahuje na posledný deň v danom mesiaci.

Uchovávajte v chladničke (2 °C – 8 °C).
Uchovávajte v pôvodnom obale na ochranu pred svetlom.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.


6.	Obsah balenia a ďalšie informácie

Čo Emblaveo obsahuje
· Liečivá sú aztreonam a avibaktam. Každá injekčná liekovka obsahuje 1,5 g aztreonamu a sodnú soľ avibaktamu zodpovedajúcu 0,5 g avibaktamu (pozri časť 2: Emblaveo obsahuje sodík).
· Ďalšia zložka je arginín.

Ako vyzerá Emblaveo a obsah balenia
Emblaveo je biely až svetložltý prášok na koncentrát na infúzny roztok v sklenenej injekčnej liekovke s gumenou zátkou a hliníkovým tesnením s odklápacím viečkom. Je dostupný v baleniach obsahujúcich 10 injekčných liekoviek.

Držiteľ rozhodnutia o registrácii
Pfizer Europe MA EEIG
Boulevard de la Plaine 17
1050 Brussels
Belgicko

Výrobca
Pfizer Service Company BV
Hermeslaan 11
1932 Zaventem
Hoge Wei 10
Zaventem
1930
Belgicko

Ak potrebujete akúkoľvek informáciu o tomto lieku, kontaktujte miestneho zástupcu držiteľa rozhodnutia o registrácii:

	België/Belgique/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11

	Lietuva
Pfizer Luxembourg SARL filialas Lietuvoje
Tel: +370 5 251 4000


	България
Пфайзер Люксембург САРЛ, Клон България
Teл.: +359 2 970 4333

	Magyarország
Pfizer Kft.
Tel.: + 36 1 488 37 00

	Česká republika
Pfizer, spol. s r.o.
Tel: +420 283 004 111

	Malta
Vivian Corporation Ltd.
Tel: +356 21344610


	Danmark
Pfizer ApS
Tlf.: +45 44 20 11 00

	Nederland
Pfizer bv
Tel: +31 (0)800 63 34 636


	Deutschland
PFIZER PHARMA GmbH
Tel: +49 (0)30 550055-51000

	Norge
Pfizer AS
Tlf: +47 67 52 61 00


	Eesti
Pfizer Luxembourg SARL Eesti filiaal
Tel: +372 666 7500

	Österreich
Pfizer Corporation Austria Ges.m.b.H.
Tel: +43 (0)1 521 15-0


	Ελλάδα
Pfizer Ελλάς A.E. 
Τηλ: +30 210 6785800

	Polska
Pfizer Polska Sp. z o.o.
Tel.: +48 22 335 61 00


	España
Pfizer, S.L.
Tel: +34 91 490 99 00

	Portugal
Laboratórios Pfizer, Lda.
Tel: +351 21 423 5500


	France
Pfizer
Tél: +33 (0)1 58 07 34 40

	România
Pfizer Romania S.R.L.
Tel: +40 (0) 21 207 28 00


	Hrvatska
Pfizer Croatia d.o.o.
Tel: +385 1 3908 777

	Slovenija
Pfizer Luxembourg SARL
Pfizer, podružnica za svetovanje s področja farmacevtske dejavnosti, Ljubljana
Tel: +386 (0)1 52 11 400


	Ireland
Pfizer Healthcare Ireland Unlimited Company
Tel: +1800 633 363 (bezplatné)
Tel: +44 (0)1304 616161

	Slovenská republika
Pfizer Luxembourg SARL, organizačná zložka
Tel: + 421 2 3355 5500


	Ísland
Icepharma hf.
Sími: +354 540 8000

	Suomi/Finland
Pfizer Oy
Puh/Tel: +358 (0)9 430 040


	Italia
Pfizer S.r.l.
Tel: +39 06 33 18 21

	Sverige
Pfizer AB
Tel: +46 (0)8 550 520 00


	Κύπρος
Pfizer Ελλάς Α.Ε. (pobočka na Cypre)
Τηλ: +357 22817690

	

	Latvija
Pfizer Luxembourg SARL filiāle Latvijā
Tel: + 371 670 35 775
	




Táto písomná informácia bola naposledy aktualizovaná v MM/RRRR

Ďalšie zdroje informácií

Podrobné informácie o tomto lieku sú dostupné na internetovej stránke Európskej agentúry pre lieky: https://www.ema.europa.eu


------------------------------------------------------------------------------------------------------------------------

Nasledujúca informácia je určená len pre zdravotníckych pracovníkov: 

Dôležité: Pred predpísaním si pozrite Súhrn charakteristických vlastností lieku.

Tento liek sa nesmie miešať s inými liekmi okrem injekčného roztoku chloridu sodného (0,9 %), injekčného roztoku glukózy (5 %) alebo laktátového Ringerovho roztoku, ako je uvedené nižšie.

Prášok sa musí rekonštituovať sterilnou vodou na injekcie a výsledný koncentrát sa potom musí ihneď pred použitím nariediť. Rekonštituovaný roztok je číry, bezfarebný až žltý roztok a neobsahuje viditeľné častice.

Emblaveo (aztreonam/avibaktam) je kombinovaný liek. Každá injekčná liekovka obsahuje 1,5 g aztreonamu a 0,5 g avibaktamu vo fixnom pomere 3:1.

Na prípravu a podávanie roztoku sa musia použiť štandardné aseptické techniky. Dávky sa musia pripraviť v infúznom vaku vhodnej veľkosti.

Parenterálne lieky sa musia pred podaním vizuálne skontrolovať, či neobsahujú nerozpustené častice.

Každá injekčná liekovka je len na jednorazové použitie.

Celkový časový interval medzi začiatkom rekonštitúcie a dokončením prípravy intravenóznej infúzie nesmie presiahnuť 30 minút.

Pokyny na prípravu dávok pre dospelých v INFÚZNOM VAKU: 

POZNÁMKA: Nasledovný postup opisuje kroky na prípravu infúzneho roztoku s výslednou koncentráciou 1,5 – 40 mg/ml aztreonamu a 0,50 – 13,3 mg/ml avibaktamu. Všetky výpočty sa musia dokončiť pred začatím týchto krokov.

1. Príprava rekonštituovaného roztoku (131,2 mg/ml aztreonamu a 43,7 mg/ml avibaktamu):
a) Zasuňte ihlu cez uzáver injekčnej liekovky a vstreknite 10 ml sterilnej vody na injekcie.
b) Vytiahnite ihlu a injekčnú liekovku jemne pretrepte, aby vznikol číry, bezfarebný až žltý roztok bez viditeľných častíc.
2. Pripravte výsledný infúzny roztok (výsledná koncentrácia musí byť 1,5 – 40 mg/ml aztreonamu a 0,50 – 13,3 mg/ml avibaktamu):
Infúzny vak: ďalej narieďte rekonštituovaný roztok prenesením príslušného vypočítaného objemu rekonštituovaného roztoku do infúzneho vaku obsahujúceho ktorýkoľvek z nasledovných roztokov: injekčný roztok chloridu sodného (0,9 %), injekčný roztok glukózy (5 %) alebo laktátový Ringerov roztok.

Pozri tabuľku 1 nižšie.

	Tabuľka 1:	Príprava dávok Emblavea pre dospelých v INFÚZNOM VAKU

	Celková dávka (aztreonam/avibaktam)
	Objem, ktorý sa má vytiahnuť z rekonštituovanej injekčnej liekovky (injekčných liekoviek)
	Výsledný objem po nariedení v infúznom vaku1,2

	2 000 mg/667 mg
	15,2 ml
	50 ml až 250 ml

	1 500 mg/500 mg
	11,4 ml
	50 ml až 250 ml

	1 350 mg/450 mg
	10,3 ml
	50 ml až 250 ml

	750 mg/250 mg
	5,7 ml
	50 ml až 250 ml

	675 mg/225 mg
	5,1 ml
	50 ml až 250 ml

	Všetky ostatné dávky
	Objem (ml) vypočítaný na základe požadovanej dávky:

Dávka (mg aztreonamu) ÷ 131,2 mg/ml aztreonamu

alebo

Dávka (mg avibaktamu) ÷ 43,7 mg/ml avibaktamu
	Objem (ml) sa bude líšiť na základe dostupnej veľkosti infúzneho vaku a preferovanej výslednej koncentrácie.
(musí byť 1,5 – 40 mg/ml aztreonamu a 0,50 – 13,3 mg/ml avibaktamu)

	[bookmark: _Hlk151180722]1	Narieďte na výslednú koncentráciu aztreonamu 1,5 – 40 mg/ml (výsledná koncentrácia avibaktamu 0,50 – 13,3 mg/ml) na stabilitu počas používania až do 24 hodín pri teplote 2 °C – 8 °C, následne až do 12 hodín pri teplote do 30 °C pre infúzne vaky obsahujúce injekčný roztok chloridu sodného (0,9 %) alebo laktátový Ringerov roztok.
[bookmark: _Hlk151180798]2	Narieďte na výslednú koncentráciu aztreonamu 1,5 – 40 mg/ml (výsledná koncentrácia avibaktamu 0,50 – 13,3 mg/ml) na stabilitu počas používania až do 24 hodín pri teplote 2 °C – 8 °C, následne až do 6 hodín pri teplote do 30 °C pre infúzne vaky obsahujúce injekčný roztok glukózy (5 %).

Z mikrobiologického hľadiska sa liek musí použiť okamžite, pokiaľ sa rekonštitúcia a riedenie neuskutočnili v kontrolovaných a validovaných aseptických podmienkach. Ak sa nepoužije okamžite, za čas a podmienky uchovávania počas používania je zodpovedný používateľ a nesmú sa prekročiť tie, ktoré sú uvedené vyššie.



Všetok nepoužitý liek alebo odpad vzniknutý z lieku sa má zlikvidovať v súlade s národnými požiadavkami.

